wickkiey/tamil-wikipedia-markdown huggingface dataset:
# அட்லாண்டிக் பெருங்கடல் சாலை

**அட்லாண்டிக் பெருங்கடல் சாலை** அல்லது **அட்லாண்டிக் சாலை** (Atlantic Ocean Road or Atlantic Road) என்பது நோர்வேயின் எய்டே மற்றும் ஆவெரேயில் உள்ள தீவுக்கூட்டத்தின் வழியாகச் செல்லும் 8.3 கிலோமீட்டர் அல்லது 5.2 மைல் தொலைவுள்ள நோர்வேயின் சாலை 64 இன் ஒரு பகுதியாகும். இது நோர்வீயக் கடலின் ஒரு பகுதியான உஜ்டாட்விகாவின் வழியாகச் சென்று ஆவெரோய் தீவு மற்றும் ரோம்டால்சால்வோயா தீபகற்பம் ஆகியவற்றை இணைக்கிறது. இது ஆவெராயின் கார்வாக் மற்றும் எய்டாவின் வேவாங் ஆகிய கிராமங்களுக்கிடையில் உள்ளது. இந்த சாலை தரைப்பாலங்கள் மற்றும் ஏதண்டங்கள் மற்றும் பாலங்களால் இணைக்கப்பட்ட பல்வேறு சிறிய தீவுகள் மற்றும் பாறைத்தீவுகளின் மீது அமைந்துள்ளது. இவற்றுள் இசுடோர்செய்சுடெட் பாலம் என்பது மிகவும் முதன்மையானதாகும்.  

இந்த சாலையானது முதலில் ஒரு தொடருந்து பாதையாகத் தான் இருபதாம் நூற்றாண்டின் தொடக்கத்தில் முன்மொழியப்பட்டது. ஆனால், இந்த முயற்சி கைவிடப்பட்டது. இந்த சாலைக்கான தீவிரமான திட்டமிடல் 1970 களில் தொடங்கியது. இதற்கான கட்டுமானப் பணி 1983 ஆம் ஆண்டு ஆகத்து 1 ஆம் நாள் தொடங்கப்பட்டது. இந்த சாலையின் கட்டுமானப் பணியின் போது இந்தப் பகுதியானது 12 ஐரோப்பிய வளிப்புயல்களால் தாக்கப்பட்டது. இந்த சாலையானது, 1989 ஆம் ஆண்டு சூலை 7 ஆம் நாள் திறக்கப்பட்டது. இந்த சாலை கட்டுமானப் பணிக்கான செலவினம் நார்வே குரோனா மதிப்பில் 122 மில்லியன் ஆகும். இந்தத் தொகையில் சாலைக்கான சுங்கத்தீர்வை மூலம் 25 விழுக்காடும், மீதமுள்ள தொகை பொது நிதியிலிருந்தும் செலவழிக்கப்பட்டது. இந்த சாலை கட்டுமானத்திற்கான தொகையை வசூல் செய்வதற்காக சுங்கத்தீர்வை 15 ஆண்டுகளுக்கு வசூல் செய்து கொள்ள திட்டமிடப்பட்டது. ஆனால், சூன் 1999 இலேயே சாலையின் செலவிற்கான தொகை வசூல் செய்யப்பட்டு விட்டதன் காரணமாக சுங்கச்சாவடியானது நீக்கிக்கொள்ளப்பட்டது. இந்த சாலையானது பண்பாட்டு மரபுவளத் தலமாக வகைப்படுத்தப்பட்டதோடு நோர்வேயின் தேசிய சுற்றுலா வழித்தடமாகவும் வகைப்படுத்தப்பட்டது.  

இது தானியங்கி வாகனங்களின் விளம்பரங்கள் ஒளிப்பதிவு செய்வதற்கு பிரபலமான தளமாகும். மேலும், இச்சாலையின் பயணம் உலகின் சிறந்த சாலைப் பயணமாகவும் அறிவிக்கப்பட்டுள்ளதோடு, இந்த நூற்றாண்டின் மிகச்சிறந்த நோர்வீயக் கட்டுமானம் எனவும் விருது வழங்கப்பட்டுள்ளது. 2009 ஆம் ஆண்டில் ஆவெராயிலிருந்து கிரிஷ்டியான்சன்ட்டை இணைக்கும் அட்லாண்டிக் பெருங்கடல் சுரங்கப்பாதையானது திறக்கப்பட்டது.  

## வழித்தடக் குறிப்பு
இந்தச் சாலையானது கவுண்டி சாலை 65 இன் மிக நீண்ட பகுதியும் ஆவெராய் தீவில் உள்ள ஆவெராய் நகராட்சிப் பகுதியை எய்டேவில் உள்ள முதன்மை நிலப்பகுதியுடன் இணைக்கிறது. இதன் நீளம் 8.274 கிலோமீட்டர் (5.141 மைல்) ஆகும். இந்த சாலையானது பகுதியளவு குடியேற்றம் நடந்துள்ள ஈஜியக்கடல் தீவுகள் மற்றும் பாறைத்தீவுகள் வழியாக செல்கிறது. வடக்கே நோர்வே கடலின் பாதுகாக்கப்படாத ஒரு பகுதியான ஹஸ்டாத்விகாவும் தெற்கே லாவிஃப்ஜோர்டனும் அமைந்துள்ளது. சாலையின் அகலம் 6.5 மீ (21 அடி) அளவாகவும் அதிகபட்ச சாய்வு விகிதம் எட்டு விழுக்காடாகவும் உள்ளது. இச்சாலையானது எட்டு பாலங்கள் மற்றும் நான்கு ஓய்வு இடங்கள் மற்றும் நோக்கு முனைகளைக் கொண்டுள்ளது. இச்சாலை கடந்து செல்லும் தீவுகளில் உணவு, மீன்பிடித்தல் மற்றும் பாதுகாப்பான ஏற்பாடுகளுடன் நீரில் மூழ்கி விளையாடுவதற்கான வசதிகள் உள்ள உல்லாச தங்குமிடங்கள் உள்ளிட்ட பல சுற்றுலாத் தலங்கள் நிறுவப்பட்டுள்ளன. வேவாங்கிலிருந்து பட் வரையிலான பகுதியுடன், இந்த சாலை 18 தேசிய சுற்றுலா வழிகளில் ஒன்றாக அறிவிக்கப்பட்டுள்ளது.
# குவிட் ப்ரோ கோ

மரஞ்செதுக்கு; தெய்வீக சக்தியயை பயன்படுத்தி, கத்தோலிக்க தேவாலயத்திற்கு தாராளமாக பங்களிக்கும் ஒரு ஆட்சியாளருக்கு அதிகாரம் வழங்கும் பாப்பரசர்]]  
***க்விட் ப்ரோ கோ*** (லத்தீன் சொல்: Quid pro quo)( லத்தீன் மொழியில் "ஏதோவொன்றுக்கு எதாவது ஒன்று") என்பது ஒரு லத்தீன் சொற்றொடராகும், இது பொருட்கள் அல்லது சேவைகளின் பரிமாற்றத்தைக் குறிக்க ஆங்கிலத்தில் பயன்படுத்தப்படுகிறது, இதில் ஒரு பரிமாற்றம் நிகழ்ந்தால் மட்டுமே மற்றோரு பரிமாணம் நிகழும்; மாறாக கூறினால் "ஒரு ஆதரவுக்கு ஒரு உதவி". இதேபோன்ற அர்த்தங்களைக் கொண்ட சொற்றொடர் "பழிக்கு பழி" ஆகும்.  

## சொற்றடரின்  மூலம்
லத்தீன் சொற்றொடர் '<nowiki/>*க்விட் ப்ரோ கோ'<nowiki/>* முதலில் எதையாவது ஈடாக்குவதை குறித்தது. ஆங்கில மொழி பேசுபவர்களின் ஆரம்பகால பயன்பாடு அசல் லத்தீன் பொருளைப் பின்பற்றியது, 1530 களில் அந்த சொற்றொடர் வேண்டுமென்றோ இல்லை எதாச்சையாகவோ ஒரு மருந்தை மற்றொரு மருந்தை இடாக்குவதை குறித்தது . அதே நூற்றாண்டின் முடிவில், சமமான பரிமாற்றங்களை விவரிக்க *'க்விட் ப்ரோ குவோ'<nowiki/>* மிகவும் தற்போதைய பயன்பாடாக உருவெடுத்தது.  

1654 ஆம் ஆண்டில், '<nowiki/>*க்விட் ப்ரோ கோ'<nowiki/>* என்ற வெளிப்பாடு, பொதுவாக தனிப்பட்ட ஆதாயத்திற்காகவோ அல்லது எதாவது ஆதாயத்தை எதிர்பார்த்தோ **தி ரீன் ஆஃப் கிங் சார்லஸ்: காலபதிவெட்டில்'' அகற்றப்பட்ட ஒரு வரலாறு', நூலில் நேர்மறையாய் குறிப்பிடப்பட்டுள்ளது .**'  

*<nowiki/>'க்விட் ப்ரோ குவோ*' சொற்றோடர் ஆங்கிலம் பேசுபவர்களால், சட்டபூர்வமான அல்லது தூதரக சூழல்களில்,  சமநிலை மதிப்பு கொண்ட பொருட்கள் அல்லது சேவைகளை பரிமாறுவதை குறிப்பதற்கு, அந்த காலத்தில் இருந்து இப்போது வரை பயன்பாட்டில் உள்ளது*.*  

## உசாத்துணைகள்
# கிரீஷ் சந்திர முர்மு



**கிரீஷ் சந்திர முர்மு** (*Girish Chandra Murmu***;** **;** பிறப்பு: 21 நவம்பர் 1959), ஜம்மு காஷ்மீர் ஒன்றியப் பகுதியின் **முதல்** துணைநிலை ஆளுநராக நியமிக்கபட்ட இந்திய ஆட்சிப் பணி அதிகாரியாவார். ஒடிசா மாநிலத்தின் மயூர்பஞ்சில் பிறந்த இவர் முண்டா மொழி பேசும் சந்தாலி பழங்குடியினத்தைச் சேர்ந்தவர்.  

1985-இல் குஜராத் முதலமைச்சராக இருந்த நரேந்திர மோடியின் முதன்மைச் செயலாராக பணிபுரிந்தவர்.  

## கல்வி
கிரிஷ் சந்திர முர்மு ஒடிசாவின் உத்கல் பல்கலைக் கழகத்தில் முதுகலைப் பட்டம் பெற்றவர். பின்னர் ஐக்கிய இராச்சியத்தின் பிர்மிங்காம் பல்கலைக் கழகத்தில் முதுநிலை வணிக மேலாண்மை பட்டம் பெற்றவர்.  

## ஜம்மு காஷ்மீர் ஒன்றிய துணைநிலை ஆளுநராக
யை முர்மு சந்திக்கும் காட்சி]]  
2019 ஜம்மு காஷ்மீர் மறுசீரமைப்புச் சட்டத்தின் கீழ் புதிதாக நிறுவப்பட்ட ஜம்மு காஷ்மீர் ஒன்றியப் பகுதி 31 அக்டோபர் 2019 அன்று முதல் ஒன்றியப் பகுதியானது. ஜம்மு காஷ்மீர் ஒன்றியப் பகுதியின் முதல் துணைநிலை ஆளுநராக 31 அக்டோபர் 2019 நள்ளிரவு அன்று கிரீஷ் சந்திர முர்மு பதவியேற்றார்.
# தடகளம்

**தடகளப் போட்டிகள்** என்பது விளையாட்டின் வகைகளில், ஓடுதல், குதித்தல் மற்றும் வீசுதல் ஆகியவற்றின் திறன்களில் நிறுவப்பட்ட போட்டிகளை உள்ளடக்கியது ஆகும். விளையாட்டு நடைபெறும் இடம், ஓடும் பாதை மற்றும் வீசுவதற்கான புல் களம் மற்றும் சில குதித்தல் நிகழ்வுகள் ஆகியவற்றிலிருந்து இந்தப் பெயர் பெறப்பட்டது. தடகளம் என்பது தனித்திறன் விளையாட்டுப் போட்டி என்ற குடையின் கீழ் வகைப்படுத்தப்பட்டுள்ளது, இதில் சாலை ஓட்டம், நாடுகளுக்கிடையிலான ஓட்டம் மற்றும் பந்தய நடைப்பயிற்சி ஆகியவை அடங்கும். குறுவிரையோட்டம், நடுத்தர மற்றும் நீண்ட தூர நிகழ்வுகள், பந்தய நடைப்பயிற்சி மற்றும் தடைகளை உள்ளடக்கிய ஓட்டப் பந்தய நிகழ்வுகள் ஆகியவற்றைக் குறைந்த நேரத்தில் முடிக்கும் விளையாட்டு வீரரால் வெல்லப்படுகின்றன. குதித்தல் மற்றும் வீசுதல் நிகழ்வுகள் மிகப் பெரிய தூரம் அல்லது உயரத்தை அடைபவர்களால் வெல்லப்படுகின்றன. வழக்கமான குதித்தல் நிகழ்வுகளில் நீளம் தாண்டுதல், மும்முறை தாண்டுதல், உயரம் தாண்டுதல் மற்றும் தண்டூண்றித் தாண்டுதல் ஆகியவை அடங்கும். மிகவும் பொதுவான வீசுதல் நிகழ்வுகள் குண்டு எறிதல், ஈட்டி எறிதல், வட்டு எறிதல் மற்றும் சுத்தி எறிதல் ஆகியவை ஆகும். ஐந்து நிகழ்வுகளைக் கொண்ட ஐவகைப் போட்டி, ஏழு நிகழ்வுகளைக் கொண்ட எழுவகைப் போட்டி மற்றும் பத்து நிகழ்வுகளைக் பத்துவகைப் போட்டி போன்ற "ஒருங்கிணைந்த நிகழ்வுகள்" அல்லது "பல் நிகழ்வுகள்" உள்ளன. இவற்றில், தடகள மற்றும் கள நிகழ்வுகளின் கலவையில் விளையாட்டு வீரர்கள் பங்கேற்கின்றனர். பெரும்பாலான தட மற்றும் கள நிகழ்வுகள் தனிப்பட்ட பங்கேற்பாளரின் வெற்றியையோ, தோல்வியையோ முடிவாகத் தருவதாகும். மிக முக்கியமான அணி நிகழ்வுகள் தொடர் ஓட்டப் பந்தயங்கள், அவை பொதுவாக நான்கு பேரைக் கொண்ட அணிகளைக் கொண்டிருக்கும். நிகழ்வுகள் ஏறத்தாழ ஆண்களுக்குத் தனியானதாகவும், பெண்களுக்குத் தனியானதாகவும் பிரித்து நடத்தப்படுகின்றன. இருப்பினும், ஆண்கள் மற்றும் பெண்களுக்கான போட்டிகள் பொதுவாக ஒரே விளையாட்டுத் திடலிலேயே நடத்தப்படுகின்றன. ஒரு பந்தயத்தில் ஒரே நேரத்தில் ஓட அதிகமான நபர்கள் இருந்தால், பங்கேற்பாளர்களின் களத்தை குறைக்க தொடக்க நிலைத் தேர்வு போட்டிகள் நடத்தப்படும்.  

தடகளப் போட்டிகள் என்பது பழமையான விளையாட்டுகளில் ஒன்றாகும். பண்டைய காலங்களில், கிரேக்க நாட்டில் பண்டைக்கால ஒலிம்பிக் விளையாட்டுக்களைப் போல இது திருவிழாக்கள் மற்றும் விளையாட்டுப் போட்டிகளுக்கான கூடல்களுடன் இணைந்து நடத்தப்பட்ட ஒரு நிகழ்வாகவும் இருந்தது. தற்காலத்தில், உலகின் மிகவும் பெருமைக்குரிய இரண்டு தடகளப் போட்டிகளானவ ஒலிம்பிக் போட்டிகளில் நடக்கும் தனித்திறன் போட்டிகளும் உலக தடகள வாயைாளர் போட்டிகளும் ஆகும். தடகள விளையாட்டுக் கூட்டமைப்புகளின் பன்னாட்டுச் சங்கமானது சர்வதேச விளையாட்டுக் கட்டுப்பாட்டு அமைப்பு ஆகும்.  

குறிப்பிட்ட நிகழ்வுகளில், தடகளத்தில் உலக சாதனைகளின் பதிவுகள் மற்றும் தடகளத்தில் தேசிய சாதனைகளின் பதிவுகள் அந்தந்த மட்டங்களில் தொடங்கி தனிப்பட்ட நபரது அடைவுகள் வரை பராமரிக்கப்படுகின்றன. இருப்பினும், விளையாட்டு வீரர்கள் நிகழ்வின் விதிகள் அல்லது விதிமுறைகளை மீறியதாகக் கருதப்பட்டால், அவர்கள் போட்டியில் இருந்து தகுதி நீக்கம் செய்யப்படுவதோடு அவர்களின் சாதனைகளும் அழிக்கப்படும்.  

வட அமெரிக்காவில், தடகளம் என்பது பின்வரும் இதர தனித்திறன் போட்டிகளான நாடுகளுக்கிடையேயான ஓட்டம், மாரத்தான் மற்றும் சாலை ஓட்டம் போன்றவற்றையும் குறிக்கப் பயன்படுகிறது.
# தம்பெலினா


**தம்பெலினா** (*Thumbelina*, டேனிய மொழி: *Tommelise*) என்பது டேனிஷ் எழுத்தாளர் ஆன்சு கிறித்தியன் ஆன்டர்சன் எழுதிய ஒரு இலக்கிய விசித்திரக் கதையாகும். இது முதன்முதலில் 16 திசம்பர் 1835 அன்று சி.ஏ. ரீட்ஸல் என்பவரால் டென்மார்க்கின் கோபனாவனில் வெளியிடப்பட்டது. "தி நாட்டி பாய்" , "தி டிராவலிங் கம்பானியன்" போன்ற சிறுகதைகளுடன் சேர்ந்து 'குழந்தைகளுக்கான விசித்திரக் கதைகள்' என்ற நூலின் இரண்டாவது பாகத்தில் இடம்பெற்றது. இது தம்பெலினா என்ற ஒரு சிறிய பெண்ணைப் பற்றியது. தன் மகனுக்கு அவளை திருமணம் செய்ய விரும்பும் ஒரு தேரை, சேவல்களுடன் அவள் மேற்கொள்ளும் சாகசங்களைப் பற்றிய கதை இது.  

தம்பெலினா முக்கியமாக ஆண்டர்சனின் படைப்பு. இருப்பினும் அவர் " டாம் தம்ப் " போன்ற குள்ள மனிதர்களின் கதைகளிலிருந்து உத்வேகம் பெற்றார். தம்பெலினா 1835 ஆம் ஆண்டில் ஏழு விசித்திரக் கதைகளில் ஒன்றாக வெளியிடப்பட்டது. இது டேனிஷ் விமர்சகர்களால் இதன் முறைசாரா பாணியாலும், ஒழுக்கமின்மையாலும் வரவேற்கப்படவில்லை. இருப்பினும், ஒரு விமர்சகர் தம்பெலினாவை பாராட்டினார். தம்பெலினாவின் முதல் ஆங்கில மொழிபெயர்ப்பு 1846-இல் வெளியானது. இந்தக் கதை தொலைக்காட்சி நாடகம் மற்றும் இயங்குபடம் உள்ளிட்ட பல்வேறு ஊடகங்களுக்கு மாற்றியமைக்கப்பட்டது.  

## கதை
ஒரு குழந்தைக்காக ஏங்குகிற ஒரு பெண், ஒரு சூனியக்காரரிடம் ஆலோசனை கேட்கிறாள். அவளுக்கு ஒரு வாற்கோதுமை வழங்கப்படுகிறது. அதை அவள் வீட்டிற்குச் சென்று தாவரமாக வளர்க்கிறாள் (1847 ஆம் ஆண்டின் முதல் ஆங்கில மொழிபெயர்ப்பில் மேரி ஹோவிட் எழுதியது, ஒரு பிச்சைப் பெண் ஒரு விவசாயியின் மனைவியிடம் கொடுப்பதன் மூலம் கதை ஆரம்பிக்கிறது. இங்கே உணவுக்கு ஈடாக ஒரு வாற்கோதுமை). 'வாற்கோதுமை' நடப்பட்டு முளைத்த பிறகு, தம்பெலினா என்ற ஒரு சிறுமி அதன் பூவிலிருந்து வெளிப்படுகிறாள். ஒரு இரவு, தம்பெலினா, தனது வாதுமைக் கொட்டை தொட்டிலில் தூங்கிக் கொண்டிருக்கிறாள். தன் மகனுக்கு திருமணம் செய்ய விரும்பும் ஒரு தேரையால் தம்பெலினா தூக்கிச் செல்லப்படுகிறாள். நட்பான மீன், ஒரு பட்டாம்பூச்சியின் உதவியுடன், தம்பெலினா தேரை மற்றும் அவரது மகனிடமிருந்துத் தப்பித்து, ஒரு லில்லி தண்டு மீது விழுகிறாள். பின்னர் அவளது நண்பர்கள் அவளை நிராகரிக்கிறார்கள்.  

தம்பெலினா தன்னைப் பாதுகாத்துக் கொள்ள முயற்சிக்கிறாள். ஆனால் குளிர்காலம் வரும்போது, அவள் மிகுந்த சிரமத்தில் இருக்கிறாள். இறுதியாக அவளுக்கு ஒரு வயதான மர எலி மூலம் தங்குமிடம் கிடைக்கிறது. அதற்கு நன்றியாக அவள் அங்கேயே வசிக்கிறாள். தம்பெலினா தனது அண்டை வீட்டில் வசிக்கும் மோலை திருமணம் செய்து கொள்ளுமாறு எலி அறிவுறுத்துகிறது. ஆனால், தம்பெலினா அத்தகைய ஒரு உயிரினத்தை திருமணம் செய்து கொள்வதற்கான வாய்ப்பைக் மறுக்கிறாள். ஏனெனில் மோல் தனது எல்லா நாட்களையும் நிலத்தடியில் கழிக்கிறது. சூரியனையும் வானத்தையும் ஒருபோதும் பார்க்காது. மர எலியானது தம்பெலினாவை திருமணத்திற்கு மீண்டும் வற்புறுத்துகிறது. மோல் அவளுக்கு ஒரு நல்ல பொருத்தம் என்றும், மறக்காமல் அதனை திருமணம் செய்து கொள்ளவும் கூறுகிறது.  

கடைசி நிமிடத்தில், தம்பெலினா ஒரு குளிர்காலத்தில் ஒரு குருவியின் உதவியுடன் தொலைதூர நிலத்திற்கு தப்பிச் செல்கிறாள். மலர்கள் நிறைந்த ஒரு வயலில், தம்பெலினா ஒரு சிறிய மலர்-தேவதை இளவரசனை சந்திக்கிறாள். அவர்கள் திருமணம் செய்து கொள்கின்றனர். அவள் தனது கணவருடனான ஒரு மலரிலிருந்து மற்றொறு மலருக்குப் பயணம் செய்யும்போது இரண்டு இறக்கைகளையும், மியா என்ற புதிய பெயரையும் பெறுகிறாள். இவ்வாறு தம்பெலினாவின் கதையை ஆண்டர்சன் என்ற ஒரு மனிதரிடம் கூறுகிறார். அவர் ஒரு புத்தகத்தில் இக்கதையை விவரிக்கிறார்.
# ஜம்மு காஷ்மீர் துணைநிலை ஆளுநர்களின் பட்டியல்


**ஜம்மு காஷ்மீர் துணைநிலை ஆளுநர்களின் பட்டியல்**, 6 ஆகத்து 2019-இல் இயற்றப்பட்ட 2019 ஜம்மு காஷ்மீர் மறுசீரமைப்புச் சட்டத்தின் கீழ் ஜம்மு காஷ்மீர் மாநிலத்தை ஜம்மு காஷ்மீர் ஒன்றியப் பகுதி மற்றும் லடாக் ஒன்றியப் பகுதி என இரண்டாகப் பிரிக்கப்பட்டது. 31 அக்டோபர் 2019 அன்று புதிய ஜம்மு காஷ்மீர் ஒன்றியப் பகுதி நிறுவப்பட்டது.  

ஜம்மு காஷ்மீர் ஒன்றியப் பகுதியின் முதல் துணை ஆளுநராக, கிரீஷ் சந்திர முர்மு 31 அக்டோபர் 2019 அன்று நள்ளிரவில் பதவியேற்றார். தற்போது மனோஜ் சின்ஹா என்பவர் துணைநிலை ஆளுநராக உள்ளார்.  

## ஜம்மு காஷ்மீர் துணைநிலை ஆளுநர்களின் பட்டியல்

| # | **ஆளுநர் பெயர்** | **உருவப்படம்** | **பதவி ஆரம்பம்** | **பதவி முடிவு** | **நியமித்தவர்** | **மேற்கோள்** |
| --- | --- | --- | --- | --- | --- | --- |
| 1 | கிரீஷ் சந்திர முர்மு | 31 அக்டோபர் 2019 | 6 ஆகத்து 2020 | ராம் நாத் கோவிந்த் |  |  |
# இலடாக்கின் துணைநிலை ஆளுநர்களின் பட்டியல்



**இலடாக்கின் துணைநிலை ஆளுநர்களின் பட்டியல்**, 6 ஆகத்து 2019-இல் இயற்றப்பட்ட 2019 சம்மு காசுமீர் மறுசீரமைப்புச் சட்டத்தின் கீழ் சம்மு காசுமீர் மாநிலத்தை சம்மு காசுமீர் ஒன்றியப் பகுதி மற்றும் இலடாக்கு ஒன்றியப் பகுதி என இரண்டாகப் பிரிக்கப்பட்டது. 31 அக்டோபர் 2019 அன்று புதிய இலடாக்கு ஒன்றியப் பகுதி நிறுவப்பட்டது.  

இலடாக்கு ஒன்றியப் பகுதியின் முதல் துணை ஆளுநராக இராதாகிருஷ்ண மாத்தூர் 31 அக்டோபர் 2019 அன்று நள்ளிரவில் பதவியேற்றார்.  

## துணைநிலை ஆளுநர்கள்

| 1. | இரா. கி. மாத்தூர், இ.ஆ.ப.(ஓய்வு) | 31 அக்டோபர் 2019 | 12 பெப்ரவரி 2023 |
| --- | --- | --- | --- |
| 2. | பா. த. மிசுரா | 12 பெப்ரவரி 2023 | *பதவியில்* |
# காந்தி ஸ்மாரக் சங்கராலயா ( காந்தி நினைவு நிறுவனம்), அகமதாபாத்


**காந்தி ஸ்மாரக் சங்கராலயா** (*காந்தி நினைவு நிறுவனம்*) என்பது இந்தியத் தலைவரான மகாத்மா காந்தியின் பணியையும், அவரைப் பற்றிய வாழ்க்கை நினைவுகளைப் பாதுகாத்து வைத்து நினைவுகூரவும் அர்ப்பணிக்கப்பட்டுள்ள ஒரு அருங்காட்சியகம் மற்றும் பொது சேவை நிறுவனமாகும். இது இந்தியாவின் அகமதாபாத் மாநிலத்தில் உள்ள காந்தியின் சபர்மதி ஆசிரமத்தில் சபர்மதி ஆற்றின் கரையில் அமைந்துள்ளது. இதில் காந்தி பிறருக்கு எழுதிய மற்றும் காந்திக்கு பிறர் எழுதிய பல்லாயிரக்கணக்கான கடிதங்களும், புகைப்படங்களும் நூல்களும் உள்ளன.  

## தொடக்கம்
இது 1958 ஆம் ஆண்டு புகழ்பெற்ற கட்டிடக் கலைஞர் சார்லஸ் கொரியா என்பவரால் தொடங்கி வடிவமைக்கப்பட்டது. கொரியாவின் முதல் முக்கியமான அமைப்பாக இந்த அருங்காட்சியகத்தில் முதலில் 51 மாடூலர் பிரிவுகள் அமைக்கப்பட்டிருந்தன. அவை ஒவ்வொன்றும் 6 மீட்டர் x 6 மீட்டர் என்ற அளவில் அமைக்கப்பட்டது, அதனைச் சுற்றி நீர் நிலை அமைக்கப்பட்டது. இந்த வளாகத்தை 1963 ஆம் ஆண்டில் ஜவஹர்லால் நேரு திறந்து வைத்தார்.  

காந்தி நினைவு அறக்கட்டளையின் உத்தரவின்படி அமைக்கப்பட்ட இது தனித்துவத் தன்மை கொண்டதாகும். ஒரு தனிப்பட்ட அதாவது வேறு எங்கும் பல அருங்காட்சியகங்கள் ஒரே ஆளுமையான நன்கு நினைவுகூரப்பட்ட நபரான காந்தியின் நியாயமான மனிதாபிமானம், அன்பு, உண்மை, அகிம்சை மற்றும் ஒழுங்குபடுத்தப்பட்ட வாழ்க்கை உள்ளிட்ட பல செய்திகளைக் கொண்டு இது அமைந்துள்ளது எனலாம். அதன் திட்டங்கள் மற்றும் அருங்காட்சியகமாக அதன் ஒருங்கிணைந்த அணுகுமுறை ஆகியவற்றின் காரணமாக இது சிறப்பாக கருதப்படுகிறது. காந்திஜியின் வாழ்க்கை மற்றும் தத்துவத்தின் அம்சங்களை சித்தரிக்கும் பல காட்சியகங்களைக் கொண்டு அமைந்துள்ள நிலையில் இதன் தனித்தன்மையை உணரலாம். இந்தியாவின் சுதந்திர இயக்கத்தின் வெவ்வேறு கட்டங்களின் பிரதிபலிப்பை இங்கு காண முடியும்.  

## சிறப்பு அம்சங்கள்
சுற்றியுள்ள நீர்நிலை, எம்.கே. காந்தியின் அலுவலகம் மற்றும் பார்வையாளர் அறை, அலுவலகம், ஆசிரமம் மற்றும் முன்கூடம், ஹிர்தயகுன்ச், வினோபா குடில், மீனாபாய் குடில் போன்றவை இங்குள்ள சிறப்பு அம்சங்களாகும்.
# செம்புள்ளி தொற்றுநோய்

**செம்புள்ளி** (Roseola) என்பது சில வகையான தீ நுண்மங்களினால் ஏற்படும் தொற்று நோய் ஆகும். பொதுவாக இத்தொற்று நோய் மூன்று வயதிற்கு உட்பட்ட குழந்தைகளுக்கே ஏற்படுகின்றது. காய்ச்சலை தொடர்ந்து சொறி ஏற்படும். காய்ச்சல் பொதுவாக மூன்று முதல் ஐந்து நாட்கள் வரை நீடிக்கும். சொறி மூன்று நாட்களுக்கு குறைவாக நீடிக்கும். இதற்கு மாறாக தட்டம்மை நோயினால் பாதிக்கப்பட்ட குழந்தை பொதுவாக நோயுற்றவராகத் தோன்றுவதுடன் சளி, இருமல் போன்ற அறிகுறிகளுடன் சொறி அவர்களின் முகத்தை பாதிக்கும் மற்றும் பல நாட்கள் நீடிக்கும். அரிதான சந்தர்ப்பங்களில் கல்லீரல் செயலிழப்பு ஏற்படலாம்.  

முதன்மை எச்.எச்.வி -6 நோய்த்தொற்றின் போது சுமார் 30% குழந்தைகளில் வெளிக் கொப்பளங்கள் ஏற்படுகிறது. காய்ச்சல் வலிப்பு ஏற்பட்டால் மருத்துவ ஆலோசனையைப் பெறலாம். இருப்பினும், காய்ச்சல் வலிப்புத்தாக்கங்கள் தீங்கு விளைவிப்பதில்லை. அரிதான சந்தர்ப்பங்களில் குழந்தைப் பருவத்தில் இந்நோயினால் பாதிப்புற்றவருக்கு HHV-6 செயலில் இருக்கக்கூடும்.  

## காரணம்
செம்புள்ளி தொற்றுநோய் *மனித ஹெர்பஸ்வைரஸ் 6 (HHV-6) , மனித ஹெர்பஸ்வைரஸ் 7  (HHV-7)* ஆகிய இரு வகை தீ நுண்மங்களால் ஏற்படுகின்றன. இவ்விரண்டும் *ரோசோலோவைரஸ்* என்று குறிப்பிடப்படுகின்றன. HHV-6 தீ நுண்மத்தில் HHV-6a , HHV-6b ஆகிய இரு வகைகள் உண்டு. அமெரிக்கா, ஐரோப்பா, துபாய் மற்றும் யப்பான் ஆகிய நாடுகளில் மேற்கொள்ளப்பட்ட ஆய்வுகளில் HHV-6b தீ நுண்மத்தினால் வெளிக்கொப்புளங்கள் (எக்சாந்தேமா சபிட்டம்) ஏற்படுவதாக அறியப்பட்டது. HHV-6 இன் இந்த வடிவம்  90% வீதத்திற்கு அதிகமாக 2 வயதிற்குள் குழந்தைகளுக்கு  தொற்றுகிறது.  

## தடுப்பு
எக்சாந்தேமா சபிட்டத்திற்கான குறிப்பிட்ட தடுப்பூசி அல்லது சிகிச்சை இல்லை. இந்நோயினால் பாதிக்கப்பட்ட குழந்தைகள் பெரும்பாலும் தீவிர நோய்வாய்ப்பட்டவர்கள் அல்ல.  

## சிகிச்சை
பெரும்பாலான சந்தர்ப்பங்களில் எச்.எச்.வி -6 நோய்த்தொற்று தானாகவே குணமடையும். கடுமையான நிலைகளில் இவற்றுக்கான பயனுள்ள மருந்துகள் காணப்படுகின்றன.  

## வரலாறு
20 ஆம் நூற்றாண்டின் முற்பகுதியில் இந்த நோயைப் பற்றி விரிவாக ஜான் சஹோர்ஸ்கி எழுதினார். 1913 அக்டோபர் 18 வெளிவந்த  ஜமா என்ற கட்டுரையில் சரும நோய்களில் செம்புள்ளி தொற்றுநோய் முக்கிய இடத்தைப் பெற்றது. இதில் நோயறிதலில் தீவிரமாக பரிசீலிக்கப்பட வேண்டிய ஒரே நிபந்தனை ஜெர்மன் தட்டம்மை (ரூபல்லா) என்று குறிப்பிடுகிறார்.
# வினோத் நிகோலே


**வினோத் நிகோலே** (பிறப்பு - 15 செப்டம்பர், 1975), 2019 மகாராஷ்டிராவில் நடைபெற்ற சட்டமன்றத் தேர்தலில், மார்க்சிஸ்ட் கம்யூனிஸ்ட் கட்சியின் சார்பில் தேர்ந்தெடுக்கப்பட்ட சட்டமன்ற உறுப்பினர்.  

## அரசியல் வாழ்க்கை
நிக்கோல், சிபிஐ (எம்) மகாராஷ்டிரா மாநிலக் குழுவில் உறுப்பினராக உள்ளார். 2005 முதல் கடந்த 15 ஆண்டுகளாக கட்சியின் முழுநேர ஊழியராக இருந்து வருகிறார். அவர் சிஐடியுவின் மாநில செயலாளராகவும், தானே-பால்கர் மாவட்ட செயலாளராகவும் உள்ளார் மற்றும் டி.ஒய்.எஃப்.ஐ உறுப்பினராகவும் இருந்தார்.
# இராதாகிருஷ்ண மாத்தூர்



**இராதாகிருஷ்ண மாத்தூர்** (**Radha Krishna Mathur**) (பிறப்பு: 25 நவம்பர் 1953), ஓய்வு பெற்ற 1977-ஆம் ஆண்டுத் தொகுப்பு இந்திய ஆட்சிப் பணி அதிகாரியும், லடாக் ஒன்றியப் பகுதியின் முதல் துணை நிலை ஆளுநரும் ஆவார்.  

இவர் இந்தியத் தலைமை தகவல் ஆணையாராக நவம்பர் 2018-இல் பணி ஓய்வு பெற்றவர்.  

முன்னர் இவர் இந்தியப் பாதுகாப்புத் துறையின் உற்பத்தி பிரிவின் செயலாளராகவும், இந்தியத் தொழில் துறையில் குறு, சிறு மற்றும் நடுத்தரத் தொழில்துறை செயலாளராகவும், திரிபுரா மாநில தலைமைச் செயலராகவும், பணியாற்றியவர்.  

இந்தியக் குடியரசுத் தலைவர் 25 அக்டோபர் 2019 அன்று இராதாகிருஷ்ண மாத்தூரை, 31 அக்டோபர் 2019-இல் புதிதாக நிறுவப்பட்ட லடாக் ஒன்றியப் பகுதியின் லடாக்கின் துணைநிலை ஆளுநாக நியமித்தார். இராதகிருஷ்ண மாத்தூர் 31 அக்டோபர் 2019 (நள்ளிரவு) அன்று லடாக்கின் துணைநிலை ஆளுநராக பொறுப்பேற்றார்.  

## இதனையும் காண்க
- இலடாக்கின் துணைநிலை ஆளுநர்களின் பட்டியல்
- ஜம்மு காஷ்மீர் மறுசீரமைப்புச் சட்டம் 2019
- ஜம்மு காஷ்மீர் (ஒன்றியப் பகுதி)
# செறிநிலை வேளாண்மை

**செறிநிலை வேளாண்மை** *(Intensive agriculture)*, அல்லது **செறிநிலைப் பண்ணைமுறை** *(intensive farming)* என்பது அலகு வேளாண் நிலத்துக்கு உயர் உள்ளீடும் அதனால் உயர் விளைச்சலும் அமையும் பயிரீடும் காலநடை வளர்ப்பும் நிகழும் வேளாண் அமைப்பாகும்மிதில் குறைந்த பதரும் உயர் உள்ளிடுகளும் அதாவது,உயர் முதலீடும் உயர் உழைப்பும் அலகு நிலத்தில் உயர்விளைச்சலும் அமையும்.  

பெரும்பாலான வணிகமுறை வேளாண்மையும் ஏதோவொரு வகையில் செறிநிலை வேளாண்மையே. இது தொழிலகமுறை நுட்பங்களைப் பின்பற்றுகின்றது. எனவே இது தொழிலகமுறை வேளாண்மை எனப்படுகிறது. இது விளைச்சலைப் பெருக்கும் புத்தாக்கங்களை அறிமுகப்படுத்துகிறது. இது ஓராண்டில் பலவகைப் பயிர்களை விளைவித்தல், பயிரிடாத இடைவெளியைக் குறைத்தல், பயிரிடுவகைகளை மேம்படுத்தல்யஆகிய நுட்பங்களைப் பயன்கொள்கிறது. கூடுதலான உரங்களையும் பயிர்வளர்ச்சிக் கட்டுபடுத்திகளையும் தீங்குயிர்கொல்லிகளையும் எந்திர மயமாக்கத்தையும் பயிர்வளர்ச்சி சார்ந்த வானிலை, மண், நீர், களைகள், தீங்குயிர்கள் ஆகியன பற்ரி விரிவாக ஆய்வு செய்கிறது . புதிய புதிய பண்ணை எந்திரங்களையும் பயிரிடுமுறைகளையும், மரபன் பொறியியலையும் பொருளியல் வளர்ச்சி சார்ந்த நுட்பங்களையும், போக்குவரத்து மேலாண்மையையும் தரவு மேலாண்மையையும் பயன்படுத்துகிறது. வளர்ந்த நாடுகளில் செறிநிலை வேளாண்மை பரவலாக வழக்கில் உள்ளது. உலக முழுவதும் இவ்வேளாண்மை பரவலடைந்து வருகிறது. பேரங்காடிகளில் விற்கும் பெரும்பாலான இறைச்சி, பற்பொருட்கள், முட்டைகள், பழவகைகள், காய்கறிகள் ஆகியவை செறிநிலை வேளாண்மையில் பெற்ற விளைபொருட்களே.  

உயர்நிலை உள்ளிடுகளும் குறைவான விளைதிறமும் அமைந்தாலும் சில பண்ணைகள் பேண்தகு வேளாண்மையைப் பின்பற்றுகின்றன.  

வரம்புள்ள நிலப்பரப்பில் நிகழும் செறிநிலை வேளண்மைக்கு ஏராளமான கால்நடைகள் வேண்டியுள்ளன. எனவே அவை சுழற்சிமுறையில் மேயவிடப்படுகின்றன. அல்லது மேகுலகைப் போல அவற்றுக்கு செறிநிலை உணவு வழங்கப்படுகிறது. இதனால், விரிநிலி வேளாண்மையை விட ஓர் ஏக்கருக்கு கூ டுதல் உணவும் நாரிழையும் கிடைக்கிறது; எனவே, இவ்வேளாண்மையில் செறிநிலை உணவு தரல் அல்லது புதிய புதிய மேய்ப்பிடங்களில் சுழற்சிமுறையில் மேய விடுதல் இன்றியமையாததாகிறது. இங்கு அமைந்த நெற்பயிரீடு நஞ்சைப் புலத்தில் அல்லாமல் புஞ்சைப் புலத்தில் நிகழ்ந்திருக்கலாம் எனக் கருதப்படுகிறது.  

16 ஆம் நூற்றாண்டு முதல் 20 ஆம் நூற்றாண்டு இடைவரை நிகழ்ந்த பிரித்தானிய வேளாண்புரட்சி வேளாண் விளைதிறனைப் பன்மடங்கு பெருக்கி வேளாண் வெளியீட்டைக் கூட்டியது. இது மக்கள்தொகையைப் பெருக்கி உபரி மக்களைத் தொழில்புரட்சியில் ஈடுபடுத்த வழிவகுத்தது. வரலாற்று ஆய்வாளர்கள் எந்திரமய வேளாண்மை, நன்குமுறைப் பயிர்ச்சுழற்சி, தேர்ந்தெடுத்த இனப்பெருக்கம் அக்கால முதன்மையான புத்தாக்கங்களாகக் கூறுகின்றனர்.  

## நுட்பங்களும் தொழில்நுட்பங்களும்

### கால்நடை

#### மேய்ச்சல்நிலச் செறிவாக்கம்

மேய்ச்சல் நிலச் செறிவாக்கம் புல், மண் வளத்தை மேம்பட்த்திக் கால்நடைகளின் உணவாக்க வளமையைக் கூடுகின்றன. இது நிலத்தைத் தரமிறக்கத்தில் இருந்து மீட்கிறது. நிலத் தரமிறக்கம் மிகை மேய்ச்சலாலும் மிகக் குறைந்த ஊட்ட மேலாண்மையாலும் மண்வளம் பேனாமையாலும் ஏற்படுகிறது. இதனால், மேய்ச்சல் வளம் குறைந்து விலங்கு வாழ்தரமும் குறைகிறது . இந்தத் தரமிறக்கம் வளமற்ற மண்ணையும் குறைந்தநீர்தேக்குந் திறனையும் உயர்வான அரிப்பு வீதத்தையும், கெட்டிப்பையும் மண் அமிலமாக்க்கத்தையும் வழங்குகிறது. தரமிலாத் மேய்ச்சல் நிலங்கள் செறிநிலை மேய்ச்சல் நிலங்களைவிட கணிசமாக குறைந்த அளவிலேயே வேளாண் விளச்சலைத் தருவதோடு யர்கரிமப் பதிவையும் தருகின்றன.  

## இவற்றையும் காண்க
- செறிநிலை விலங்கு வளர்ப்பு
- விரிநிலை வேளாண்மை
- விலங்குரிமை
- விலங்குத் தொழிற்கூட்டு
# காந்தேஷ் பிரதேசம்


மாநிலத்தின் காந்தேஷ் பிரதேசம்]]  

**காந்தேஷ் பிரதேசம்** (**Khandesh**) மத்திய இந்தியாவின் வடமேற்கு மகாராட்டிரா மற்றும் தென்தெற்கு மத்தியப் பிரதேசத்தில் அமைந்த புவியியல் மற்றும் வரலாற்றுப் பகுதியாகும். இது தற்கால மகாராட்டிரா மாநிலத்தின் ஜள்காவ் மாவட்டம், துளே மாவட்டம் மற்றும் நந்துர்பார் மாவட்டம் மற்றும் மத்தியப் பிரதேசத்தின் புர்ஹான்பூர் மாவட்டப் பகுதிகளைக் கொண்டது.  

## புவியியல்
தற்கால மகாராட்டிரா மாநிலத்தின் நாசிக் மண்டலத்தின் வடக்குப் பகுதியில் தபதி நதி பள்ளத்தாக்கில் காந்தேஷ் பிரதேசம் அமைந்துள்ளது. மத்திய இந்தியாவின், வடமேற்கு தக்காண பீடபூமியில் தபதி ஆற்றுச் சமவெளியில் அமைந்துள்ளது. காந்தேஷ் பிரதேசத்தின் வடக்கில் சாத்பூரா மலைத்தொடர்களும்; கிழக்கில் தெற்கில் மரத்வாடாவும், மேற்கில் மேற்கு தொடச்சி மலைகளும் எல்லைகளாக உள்ளது.  

காந்தேஷ் பிரதேசத்தில் பாயும் முதன்மை ஆறு தபதி ஆறாகும்  

## வரலாறு

### தில்லி சுல்தானகங்கள்
1295-இல் தில்லி சுல்தான் அலாவுதீன் கில்ஜி]] ஆட்சியின் போது, காந்தேஷ் பகுதியை இராஜபுத்திர சௌகான் குல மன்னர்கள் ஆட்சி புரிந்தனர்.}பின்னர் காந்தேஷ் பிரதேசத்தை பல்வேறு தில்லி சுல்தான்களின் ஆட்சியில் இருந்தது.  

### முகலாயர் ஆட்சியில்
1599-இல் முகலாயப் பேரரசர் அக்பர் காந்தேஷ் பிரதேசத்தை கைப்பற்றினார்.[[Daniyal|]] முகலாலயப் பேரரசின் நிதி அமைச்சராக இருந்த தோடர்மாலின் நில நிர்வாக அமைப்பைப் பின்பற்றி, 1640-இல் காந்தேஷ் பிரதேசத்தில், முகலாயப் பேரரசர் ஷாஜகான் நில நிர்வாக அமைப்பை சீரமைத்தார்.  

### பிரித்தானிய இந்தியாவின் ஆட்சியில்

பிரித்தானிய இந்தியாவின் ஆட்சியில் காந்தேஷ் பிரதேசம் மும்பை மாகாணத்தின் கீழ் ஒரு மாவட்டமாக விளங்கியது. 1906-இல் காந்தேஷ் மாவட்டதை ஜல்கான் நகரத்தை தலைமையிடமாகக் கொண்டு கிழக்கு காந்தேஷ் மாவட்டம் மற்றும் துளே நகரத்தை தலைமையிடமாகக் கொண்டு  
மேற்கு காந்தேஷ் மாவட்டம் என இரண்டாகப் பிரிக்கப்பட்டது. 1901 மக்கள் தொகை கணக்கெடுப்பின்படி இவ்விரு மாவட்டங்களின் மக்கள்தொகை முறையே 9,57,728 மற்றும் 4,69,654 ஆக இருந்தது.  

### இந்திய விடுதலைக்குப் பிறகு

1960-இல் மும்பை மாகாணத்தை மொழிவாரி பிரித்த போது மும்பை மாகாணம் மற்றும் குஜராத் மாநிலங்களாக பிரிக்கப்பட்டது. மகாராட்டிரா மாநிலத்தில் இருந்த கிழக்கு காந்தேஷ் பிரதேசத்தை ஜள்காவ் மாவட்டம் என்றும், மேற்கு காந்தேஷ் பிரதேசத்தை துளே மாவட்டம் என்று பெயரிட்டனர். பின்னர் துளே மாவட்டப் பகுதிகளைக் கொண்டு புதிய நந்துர்பார் மாவட்டம் நிறுவப்பட்டது.  

## பண்பாடு
காந்தேஷ் பிரதேசம் சிறந்த பண்பாடும், இலக்கிய மரபும் கொண்டது.  

### கலைகள்

கிபி 13-ஆம் நூற்றாண்டில் வாழ்ந்த பக்தி கவிஞரும், மெய்யியலாளருமான ஞானேஸ்வரின் இளைய தங்கை முக்தா பாய் வாழ்ந்த தப்தி அற்றுப் பகுதிக்கு அருகில் யோகி சங்கதேவர் வாழ்ந்தார். காந்தேஷ் பிரதேசத்தில் உள்ள புர்ஹான்பூர் கபீர் சீடர்களின் மையமாக விளங்கியது. மராத்திய பெண் பக்தி இலக்கிய கவிஞரான பாகினாபாய் சௌதாரி காந்தேஷ் பிரதேசத்தை சேர்ந்தவர்  

### காந்தேஷ் புவியியல் கூறுகள்

#### நகரங்கள்

## இதனையும் காண்க
- தக்காண பீடபூமி
- சோட்டா நாக்பூர் மேட்டு நிலம்
# படவேடு



**படவேடு (Padavedu)** என்பது தமிழ்நாட்டில், திருவண்ணாமலை மாவட்டம் போளூர் வட்டத்தில் அமைந்துள்ள ஒரு சிற்றூர் ஆகும்  

இந்த நகரத்தில் படவேடு ரேணுகாம்பாள் திருக்கோயில் அமைந்துள்ளது. வருடந்தோறும் ஆடி மாதத்தில் 7 வெள்ளிக்கிழமைகளில் மிகவும் பெரிய அளவில் திருவிழா நடைபெறும். இந்த கோவிலை இந்து சமய அறநிலையத்துறை கட்டுப்பாட்டில் பராமரிக்கப்படுகிறது.  

## அமைவிடம்
படவேடு அமைந்துள்ள இடமாகும். இது ஆரணி வட்ட எல்லைப்பகுதியில் அமைந்துள்ளது. சித்தூர் - திருவண்ணாமலை - கடலூர் நெடுஞ்சாலையில் சந்தவாசலுக்கு மேற்கே 6.5 கி.மீ. தொலைவில் அமைந்துள்ளது. அதுமட்டுமில்லாமல் ஆரணியிலிருந்து 20 கி.மீ. தொலைவிலும், போளூரிலிருந்து 27 கி.மீ. தொலைவிலும், திருவண்ணாமலையிலிருந்து 57 கி.மீ. தொலைவிலும், வேலூரிலிருந்து 37கி.மீ. தொலைவிலும் அமைந்துள்ளது.  

## பெயர்க்காரணம்
படை+வீடு=படைவீடு. படைகள் தங்கிருந்த இடம். இராச கம்பீர சம்புவராயரர் எனும் அரசன் தனது படைகளுடன் தங்கிய போரிட்டதால் படைவீடு எனவும் பெயர் பெற்று நாளடைவில் படவேடு என மருவி வந்துள்ளது. அம்மன் கோயில் அமைந்துள்ள இடம் **அம்மன் கோயில் படவேடு (அ.கோ.படவேடு A.K.படவேடு)** என தற்போது பெயர் பெற்றுள்ளது. படைவீடு எனும் ஊர் அ.கோ.படவேட்டிலிருந்து மேற்கில் 2கி.மீ. தொலைவில் அமைந்துள்ளது.  

## மக்கள் தொகை
2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 11776 ஆகும். இவர்களில் பெண்கள் 5918 பேரும் ஆண்கள் 5858 பேரும் உள்ளனர்.  

## வரலாறு
ஆரணி, தேவிகாபுரம், வந்தவாசி போன்ற பகுதிகள் ஆங்கிலேயர் ஆட்சிக்காலத்தில் முக்கிய கேந்திரமாக விளங்கி வந்துள்ளது. சோழர்களின் கீழ் குறுநில மன்னராக விளங்கிய சம்புவராயர்கள் பின்பு படைவீட்டை தலைமையிடமாகக் கொண்டு தனிஅரசாட்சி அமைத்து ஆண்டுவந்துள்ளார். ஆரணியின் உள்ள கோட்டை கைலாசநாதர் கோயிலும் கோட்டை பகுதிகளும் அதற்கு சாட்சியாக விளங்குகின்றன  

## சாலை வசதிகள்

படவேடு நகரை பொறுத்த வரை சாலைகள் மாவட்ட சாலைகள் மூலமாகவும், கிராம சாலைகள் மூலமாகவும் இணைக்கப்படுகிறது.  

1.மாவட்ட சாலை 751 - படவேடு - சந்தவாசல் - ஆரணி நெடுஞ்சாலை  

2.மாவட்ட சாலை - படவேடு - காளசமுத்திரம் - கண்ணமங்கலம் நெடுஞ்சாலை  

3.மாவட்ட சாலை - படவேடு - சந்தவாசல் - களம்பூர் நெடுஞ்சாலை  

## போக்குவரத்து வசதிகள்

பேருந்து வசதிகளைப் பொறுத்த வரை ஆரணி பணிமனையின் மூலம் அதிக பேருந்து சேவைகள் இயக்கப்படுகிறது.  

- சென்னைக்கு (தடம் எண் - 202) ஆரணி, ஆற்காடு , பூந்தமல்லி வழியாக அதிகப்படியான சேவைகள் உள்ளது.
- ஆரணி நகருக்கு நகரப்பேருந்து மற்றும் தொலைதூரப் பேருந்துகள் மூலம் 15 நிமிடங்களுக்கு ஒரு முறை பேருந்து வசதிகள் உள்ளது.
- அதுமட்டுமில்லாமல் சேத்துப்பட்டு , போளூர், திருவண்ணாமலை, கலசப்பாக்கம், செங்கம், வந்தவாசி, செய்யாறு, காஞ்சிபுரம், ஆற்காடு, வாலாஜா, கண்ணமங்கலம், வேலூர் ஆகிய நகரங்களுக்கு குறிப்பிட்ட நேரத்திற்கு தமிழ்நாடு அரசு பேருந்து மற்றும் தனியார் பேருந்து சேவைகள் மூலம் சேவைகள் உள்ளது.
- ஆரணி சாலையில் சந்தவாசல் எனுமிடத்தில் கடலூர் - திருவண்ணாமலை - வேலூர் - சித்தூர் நெடுஞ்சாலை அமைந்துள்ளது. இங்கிருந்து 24 மணி நேரமும் பேருந்து சேவைகள் உள்ளது. தென்மாவட்டங்களுக்கு செல்லும் அனைத்து பேருந்து இங்கு நின்று செல்லும்.

## செண்பகத் தோப்பு அணை
திருவண்ணாமலை மாவட்டத்தில், ஆரணி அருகே அமைந்துள்ளது இந்த அணை. ஜவ்வாது மலையிலிருந்து உருவாகும் கமண்டல நாகநதியின் குறுக்கே கட்டப்பட்டுள்ள அணையாகும். இந்த அணையின் மொத்த கொள்ளளவு: 54 அடி பில்லியன் கன அடி (2.64&nbsp;km). இந்த அணையை 1996 ஆம் ஆண்டு திறக்கப்பட்டது.
# மன்னவரு சின்னவரு


**மன்னவரு சின்னவரு** (*Mannavaru Chinnavaru*) என்பது 1999இல் பி. என். இராமச்சந்திர ராவ் இயக்கத்தில் வெளியான தமிழ்த்திரைப்படம்.இப்படத்தில் சிவாஜி கணேசன், அர்ஜூன், சௌந்தர்யா, கே.ஆர். விஜயா ஆகியோர் முன்னணிப் பாத்திரங்களில் நடித்துள்ளனர். இப்படம் நடிகர் அர்ஜூனின் நூறாவது படம். இப்படம் சுபவர்தா என்னும் தெலுங்குத் திரைப்படத்தின் தமிழ்வடிவமாகும். இப்படத்தின் தெலுங்கு வடிவத்தில் அர்ஜூன், சௌந்தர்யா ஆகியோர் நடித்துள்ளனர்.  
## நடிகர்கள்
- சிவாஜி கணேசன் - ராஜசேகராக
- அர்ஜுன்- ராஜாவாக
- சௌந்தர்யா- மேகனாவாக
- மகேஸ்வரி- ஸ்வேதா
- விசு- சண்முகசுந்தரம் என
- கே. ஆர். விஜயா சண்முகசுந்தரத்தின் மனைவியாக
- ஆர்.சுந்தர்ராஜன்- மைனர் ராஜாமணியாக
- எஸ். எஸ். சந்திரன் - சிகரமாக
- நர்ரா வெங்கடேஸ்வர ராவ்- தர்மராஜாக
- ஸ்ரீகரி- சிவராஜ்
- அனு மோகன் - ராஜாமணியின் உறவினராக
- இடிச்சப்புளி செல்வராசு- கிராமத்து மனிதராக
## உற்பத்தி
அர்ஜுன் தனது தெலுங்குப் படமான சுபாவர்தாவை தமிழில் மறு ஆக்கம் செய்வதில் ஆர்வம் காட்டினார். தாணு ஒரு முக்கியமான பாத்திரத்திற்காக சிவாஜி கணேசனை அணுகினார், அவர் நடிக்க ஒப்புக்கொண்டார். படத்தின் தொடக்க விழா சென்னையில், தேனாம்பேட்டை, காமராஜர் மண்டபத்தில், 6 ஆகஸ்ட் 1998 அன்று நடந்தது.
# வலுஊட்டும் திரை



**வலுஊட்டும் திரை** (*Intensifying screen*) என்பது கதிரியல் துறையில் பயன்படுத்தப்படும் ஒரு முக்கிய துணைக் கருவியாகும்.எக்சு கதிர்களைக் கொண்டு நேரடியாகப் கதிர் படம் எடுக்கும் போது ,அவைகளின் அதிக ஊடுருவற்திறனால் கதிர் படம் பெறப் பயன் படாமல் ஊடுருவிச் செல்லுகின்றன.எனவே படத்தினைப் பெற அதிக கதிர்வீச்சனை பாய்ச்சவேண்டிய நிலை உருவாகிறது.இதன் காரணமாக நோயாளி தேவையற்ற கதிர் ஏற்பளவினை பெறநேருகிறது.இவ்வளவு சிறிதேயாயினும் உடல்நலக் கேட்டினை தோற்று வக்கக்கூடும். இதனைத் தவிற்க வலுஊட்டும் திரைகள் பயன்படுத்தப்படுகின்றன.  

வலுஊட்டும் திரைகளில் சிங் சல்பேட்,கேட்மியம் சிங் சல்பேட் போன்ற உடனொளிர் பண்புடைய பொருட்கள் மிகவும் சீராக பொடியாகப் பெறப்படுகிறது.பின் இது ஒட்டும் தன்மையுடைய பொருளுடன் சேர்த்து நல்ல பசையாகப் பெறப்படுகிறது.இப்பசை ஒரு சீரான ஓர் அட்டையில் ஒரே கனஅளவில் பூசப்படுகிறது.இதன்மேல் ஒளிகடத்தும் பண்புடையதும் பாதுகாப்பினைக் கொடுக்க வல்லதுமான ஒரு பூச்சு(Protective coat or T coat ) உள்ளது.இதுவே வலுஊட்டும் திரை எனப்படுகிறது.இதற்கு முக்கிய காரணம் எக்சு கதிர்கள் இத்திரைகளால் ஏற்கப்பட்டு அதிக ஒளியினை உமிழ்கிறது.இக்கதிர்களே கதிர்படம் தோன்றகக் காரணமாகும்.இந்நிலையில் குறைந்த எக்சு கதிர்களே கதிர் படத்தினைப் பெற போதுமானது எனவேதான் இது வலுஊட்டும் திரை எனப்படுகிறது.  

பி ஏ ஆர் சி குறிப்புகள்.
# தமிழ்மொழி இராஜதத்தன்

**தமிழ்மொழி இராஜதத்தன்** (Tamilmozhi Rajadattan) ஒரு இந்திய  அரசியல்வாதியும் தமிழக சட்டமன்றத்தின் முன்னாள் உறுப்பினரும் ஆவார். 2001 சட்டமன்றத் தேர்தலில் மேல்மலையனூர் சட்டமன்றத் தொகுதியில் இருந்து அகில இந்திய அண்ணா திராவிட முன்னேற்ற கழகத்தின் வேட்பாளராக போட்டியிட்டு வெற்றி பெற்றார். 2006 சட்டமன்றத் தேர்தலில் அதே தொகுதியில் இருந்து அகில இந்திய அண்ணா திராவிட முன்னேற்ற கழக வேட்பாளராக தமிழக சட்டப் பேரவைக்கான தேர்தலில் போட்டியிட்டார். ஆனால் இம்முறை தோல்வியடைந்தார்.  

## தொடக்ககால வாழ்க்கையும் பின்னணியும்

அவர் 1960ஆம் ஆண்டில் மே 3 ஆம் நாள் பொன்னூரில் பிறந்தார். அவருடைய கணவர் பெயர் இராஜதத்தன்.  

## அரசியல் பின்னணி

மேல்மலையனூர் ஊராட்சி ஒன்றியத்தில் கவுன்சிலர் பதவியை வகித்து உள்ளார். அவர் அதிமுகவின் செயற்குழு உறுப்பினராகவும், விழுப்புரம் வடக்கு மாவட்ட மகளிர் பிரிவின் செயலாளராகவும் இருந்துள்ளார் .
# ஈஐடி பாரி

ஈஐடி பாரி ( **ஈஸ்ட் இந்தியா டிஸ்டில்லரீஸ்**) லிமிடெட் என்பது தென்னிந்தியாவின் சென்னையை தலைமையிடமாகக் கொண்ட ஒரு பொது நிறுவனமாகும், இது 225 ஆண்டுகளுக்கும் மேலாக வணிகத்தில் உள்ளது. இந்திய துணைக் கண்டத்தில் முதன்முறையாக உரங்களை உற்பத்தி செய்வது (1906) உட்பட இது பல முதலீடுகளைக் கொண்டுள்ளது. இந்நிறுவனம் தற்போது சர்க்கரை மற்றும் உயிர் தயாரிப்புகளின் உற்பத்தி மற்றும் சந்தைப்படுத்துதலில் ஈடுபட்டுள்ளது. **பாரி முனை** என்பது சென்னையில் எஞ்சியிருக்கும் மிகப் பழமையான வணிகப் பெயர் என்பதாகும்.  

## தோற்றம் மற்றும் வரலாறு
இந்தியத் துணைக்கண்டத்தின் மிகத் தொன்மையான வணிக நிறுவனங்களில் ஈஐடி பாரி ஒன்றாகும்; இதனை 1780களில் வேல்சிலிருந்து இந்தியா வந்த தாமஸ் பாரி என்ற வணிகர் துவக்கினார். 1788இல் சூலை 17 அன்று வங்கி மற்றும் சில்லறை வணிக நிறுவனமாகத் துவக்கினார்.  

1819இல் "பாரி & டேர்" என பெயர் மாற்றம் செய்யப்பட்டது; ஜான் வில்லியம் டேர் பங்காளியாக இணைந்தார். நாளடைவில் பாரி நிறுவனமும் ஈஸ்ட் இந்தியா டிசுடில்லரிசு (*East India Distilleries*) என்ற நிறுவனமும் இணைக்கப்பட்டு **ஈஐடி பாரி** என அழைக்கப்பட்டது. 1981இல் இதன் முதன்மை உரிமையை முருகப்பா குழுமம் நிதி நிறுவனங்களிடமிருந்து பங்குகளை வாங்கிப் பெற்றது.. ஒரு குறிப்பிட்ட காலப்பகுதியில், பாரி நிறுவிய வணிகம் தொடர்ந்து வளர்ந்து வந்தது, அதன் முதன்மை நிறுவனமான ஈஐடி பாரி உருவானது.  

1908 ஆம் ஆண்டில் பாரி நிறுவனம்ராணிப்பட்டையில் 'தி பாட்டரி' பிரிவை அமைத்தது. பல ஆண்டுகளாக இது "பாரிவேர்" என்று பெயரிடப்பட்டது. பாரி நிறுவனம் மற்றும் ஈஸ்ட் இந்தியா டிஸ்டில்லரீஸ் & சுகர்ஸ் லிமிடெட் ஆகியவை இணைக்கப்பட்டு ஈஐடி பாரி இந்தியா லிமிடெட் அமைக்கப்பட்டன. 200 ஆண்டுகளுக்கும் மேலாக, இந்த வீடு சுறுசுறுப்பாக இருந்து பல வணிகங்களை நடத்தி வந்தது.  
முருகப்பா குழுமம் 1981 ஆம் ஆண்டில் இந்திய ஆயுள் காப்பீட்டுக் கழகம் , யுனைடெட் அஷ்யூரன்ஸ் நிறுவனம், மற்றும் யூனிட் திரஸ்ட் ஆஃப் இந்தியா போன்ற நிதி மற்றும் பொது நிறுவனங்களிலிருந்து ஈஐடி பாரியை எடுத்துக் கொண்டது.  

## வணிகங்கள்
இந்தியாவின் முதல் சர்க்கரை ஆலையை ஈ.ஐ.டி பாரி 1842 இல் நெல்லிகுப்பத்தில் அமைத்த்து. ஆராய்ச்சி மற்றும் மேம்பாடு செய்த இந்தியாவின் முதல் தனியார் துறை நிறுவனம் இதுவாகும் . சர்க்கரை பிரிவு ஈஐடி பாரியின் வருவாயில் 65% க்கும் அதிகமாக பங்களிக்கிறது, மேலும் தமிழ்நாட்டில் சர்க்கரை உற்பத்தியில் 20% ஈஐடியிலிருந்து வருகிறது. நெல்லிகுப்பம் ஒருங்கிணைந்த சர்க்கரை வளாகம் ஒரு நாளைக்கு 6500 மெட்ரிக் டன் நசுக்கும் திறன் கொண்டது, அதன் இணை உற்பத்தி வசதிகள் 24.5 மெகாவாட் மின்சாரம் உற்பத்தி செய்கின்றன, மேலும் அதன் வடிகட்டுதல் வசதிகள் ஒரு நாளைக்கு 75 கிலோலிட்டர்களை உற்பத்தி செய்கின்றன.  

கடலூர் மாவட்டத்தில் உள்ள நெல்லிக்குப்பம், கரூர் மாவட்டத்தில் புகழூர் உள்ள, புதுக்கோட்டை மாவட்டத்தில் குரும்பூர் , உள்ள திருச்சி மாவட்டத்தில் பெட்டைவாய்த்தலை , புதுச்சேரி, கர்நாடகாவில் கலியால் மற்றும் ஆந்திரப் பிரதேசத்தில் சங்கிலி போன்ற ஏழு இடங்களில் ஈஐடி பாரி நாட்டில் தனது தொழிற்சாலைகளைக் கொண்டுள்ளது. ஏழு ஆலைகளின் ஒருங்கிணைந்த நசுக்கும் திறன் ஒரு நாளைக்கு 32,500 (டிசிடி) மெட்ரிக் டன் கரும்பு ஆகும்.
# கெம்பிளாஸ்ட் சன்மார்

**கெம்ப்ளாஸ்ட் சன்மார் லிமிடெட்** என்பது தமிழ்நாட்டின் சென்னையை தளமாகக் கொண்ட ஒரு இரசாயன நிறுவனம் ஆகும். இது சன்மார் குழுமத்தின் ஒரு பகுதியாகும், இது இரசாயனம், கப்பல் சரக்கு, பொறியியல் மற்றும் உலோகம் ஆகியவற்றில் வணிகங்களைக் கொண்டுள்ளது. இது சுமார் 25 வணிகங்களில் ரூ .65 பில்லியனுக்கும் அதிகமான வருவாய் ஈட்டுகிறது, இதன் உற்பத்தி அலகுகள் இந்தியாவில் பல இடங்களில் பரவியுள்ளன.  

## தயாரிப்பு
கெம்பிளாஸ்ட் சன்மார் நிறுவனத்தின் உற்பத்தி வசதிகள் தமிழ்நாட்டில் மேட்டூர், பண்ருட்டி, கடலூர் மற்றும் பொன்னேரி மகாராஷ்டிராவில் சினோலி, மற்றும் காரைக்கால் ஒன்றியப் பகுதியில் புதுச்சேரி . ஆகிய பகுதிகளில் அமைந்துள்ளது. இது பாலிவைனைல் குளோரைடு பிசின்கள், குளோரோ இரசாயனங்கள் மற்றும் குழாய் அமைப்புகளின் முக்கிய உற்பத்தியாளர் ஆகும். செப்டம்பர் 2009 இல் நியமிக்கப்பட்ட கடலூர் பாலிவினைல் குளோரைடு திட்டம் தமிழகத்தின் மிகப்பெரிய திட்டமாகும். இதன் மொத்த திறன் 235,000 டன், இது இந்தியாவின் மிகப்பெரிய பாலிவினைல் குளோரைடு தயாரிப்புகளில் ஒன்றாகத் திகழ்கிறது.  

## விருதுகள்
2010 டிசம்பரில் ஐதராபாத்தில் மத்திய தொழில் கூட்டமைப்பு ஏற்பாடு செய்திருந்த நீர் நிர்வாகத்தில் சிறந்து விளங்கிய 7 வது தேசிய விருதில் கெம்பிளாஸ்ட் சன்மார் லிமிடெட் இரண்டு விருதுகளை வென்றது. சன்மார் குழுமத்தின் முதன்மை நிறுவனம் "புதுமையான வழக்கு ஆய்வு" மற்றும் "சிறந்த நீர் திறன் பிரிவு" விருதுகளை வென்றது மேட்டூரில் பூஜ்ஜிய திரவ வெளியேற்றத்தின் வெற்றிகரமான வழக்கு ஆய்வுக்காக பெற்றது.  

பூஜ்ஜிய திரவ வெளியேற்றத்தின் முன்னோடியான கெம்பிளாஸ்ட் சன்மார் தனது அனைத்து உற்பத்தி ஆலைகளிலும் இந்த செயல்முறையை வெற்றிகரமாக செயல்படுத்தியுள்ளது. கெம்பிளாஸ்ட் செப்டம்பர் 2009 முதல் மேட்டூரில் தனது ஆலையில் சுத்திகரிக்கப்பட்ட ஒரு துளி நீர் கூட வெளியேற்றவில்லை, அதே நேரத்தில் கடலூர் மற்றும் காரைக்காலில் ஆரம்பத்தில் இருந்தே வெளியேற்றம் இல்லை.  

## தனிப்பட்ட முதலீடுகள்
கெம்பிளாஸ்ட் இந்தியா முழுவதும் முன்னேற்றங்களைக் கொண்டுள்ளது.  

இவை பின்வருமாறு:  

: மேட்டூர், தமிழ்நாடு  
: கடலூர், தமிழ்நாடு.  

## வரலாறு
1962இல் பாலிவைனைல் குளோரைடு பிசின்கள், / சேர்மங்களை உற்பத்தி செய்வதற்கும் மற்றும் அதன் தயாரிப்புகளை உருவாக்குவதற்கும் நிறுவனத்தின் இணைத்தல் பணியில் இது தொடங்கியது. 1967இல் மேட்டூரில் உள்ள ஆலை பி.எஃப். குட்ரிச்சுடன் இணைந்து 6,000 டி.பி.ஏ. பி.வி.சி குழாய்களின் உற்பத்தியும் தொடங்குகிறது. பி.வி.சி குழாய்களை இந்தியாவுக்குக் கொண்டுவருவதற்கான முன்னோடிகளில் ஒன்றாக இருந்து வருகிறது.  

## விளையாட்டு
சன்மார் குழுமம் 50 ஆண்டுகளுக்கும் மேலாக உள்நாட்டு துடுப்பாட்டத்தை ஆதரிக்க உதவியுள்ளது. கெம்பிளாஸ்ட் சன்மார் தமிழக துடுப்பாட்ட அகாதமி (டி.என்.சி.ஏ) 1 வது பிரிவில் ஜாலி ரோவர்ஸ் மற்றும் ஆல்வார்பேட்டை துடுப்பாட்ட அணியை ஆதரிக்கிறது. தேசிய துடுப்பாட்ட அணிக்கு 30 க்கும் மேற்பட்ட வீரர்களை வழங்கிய ஒரே கூட்டு நிறுவனம் என்ற பெருமையை இது கொண்டுள்ளது. அவர்களில் முக்கிய மானவர்களான ரொபின் சிங், அனில் கும்ப்ளே, ஹர்பஜன் சிங், தினேஷ் கார்த்திக், லட்சுமிபதி பாலாஜி, பியூஷ் சாவ்லா, முனாஃப் படேல், ஆகியோர் அடங்குவர்.  

## மேட்டூர்
மேட்டூரில் அணையைச் சுற்றி அமைந்துள்ள ஒரு சிறிய நகரத்தில் கெபிளாஸ்ட் சன்மருக்கு ஐந்து அலகுகள் உள்ளன, மேட்டுர் அணை காவேரி நதி தமிழ்நாட்டிற்குள் நுழைவதைக் கட்டுப்படுத்துகிறது. இந்த நதி மாநில விவசாயத்தின் உயிர்நாடியாகும், மேலும் அதிக மக்கள் தொகை கொண்ட சேலம், திருச்சி, தஞ்சாவூர் மற்றும் நாகப்பட்டினம் ஆகிய மாவட்டங்களுக்கு நீர் வழங்குகிறது.
# கோபால்ட் சிகிச்சை


**கோபால்ட் சிகிச்சை** (*Cobalt therapy*) என்பது கதிரியக்க அணுக்கரு கோபால்ட்-60-இல் இருந்து உமிழப்படும் காம்மா கதிர்களைக் புற்றுநோய் போன்ற நோய்களைக் குணப்படுத்தும் ஒரு மருத்துவப் பயன்பாடு ஆகும். 1950களில் இருந்து கோபால்ட்-60 தொலைக்கதிர் மருத்துவக் கருவிகளில் பரவலாகப் பயன்படுத்தப்பட்டு வருகின்றது. இதன் மூலம் உமிழப்படும் காம்மா கதிர்களின் கற்றை கட்டித் திசுக்களைக் கொல்ல நோயாளியின் உடலில் செலுத்தப்படுகிறது. இந்த **காம்மா கதிர் உமிழ் கோபால்ட் கருவிகள்** விலை உயர்ந்தவை ஆதலாலும், நிபுணர்களின் கவனம் தேவை என்பதாலும், அவை பெரும்பாலும் "கோபால்ட் தொகுதிகளில்" வைக்கப்படுகின்றன. கோபால்ட் சிகிச்சை இரண்டாம் உலகப் போருக்குப் பிந்தைய காலகட்டத்தில் கதிரியக்க சிகிச்சையில் ஒரு புரட்சிகரமான வளர்ச்சியாக இது அமைந்தது. ஆனால் இப்போது இக்கருவிகள் கிளினாக், லினாக் போன்ற அதிநவீன நேரியல் துகள்முடுக்கி தொழில்நுட்பங்களால் மாற்றப்பட்டு வருகின்றன. இதுபோன்ற கருவிகள் ஒரு மருத்துவமனையில் நிறுவி, அதனை மருத்துவத்திற்காக பயன்பாட்டிற்குக் கொண்டுவருமுன் சில ஏற்புச் சோதனைகளும் தர உறுதிப்பாட்டுச் சோதனைகளும் மேற்கொள்ள வேண்டுவது மிவும் முக்கியமாகும். இிப்படிப்பட்ட கருவிகள் மிகவும் கவனமாக வடிவமைத்துத் தயாரிக்கப்படுகின்றன.  

## ஏற்புச் சோதனைகள் மற்றும் தரஉறுதிப்பாட்டுச் சோதனைகள்
இச்சோதனைகளில் சில எந்திரம் தொடர்புடையன.சில சோதனைகள் வெளிப்படும் கதிர்புலம் பற்றியவை. மற்றும் சில நோயாளிகளையும் பணியாளர்களையும் பொது மக்களையும் அயனியாக்கும் கதிர்களிலிருந்து பாதுகாப்பதற்கான சோதனைகளாகும்.இவைகளை கீழே காணலாம். சில சோதனைகள் மிகவும் எளிமையானவை. சில சோதனைகள் மிகவும் நுட்பமானவை.  

## கருவி தொடர்பான சோதனைகள்
- கதிர் மூலம்-புறப்பரப்பு (SSD) தொலைவு.
- மேசையின் இயக்கம்
- மேசையின் நிறை தாங்கும் திறன்.
- காப்பு வளையம் (Gaurd ring) சீராக இருத்தல்.
- சுழற்சியின் கால அளவினை சரிபார்த்தல்
- ஒரே மைய அமைப்பு (Iso ) சரிபார்த்தல்.
- தொடர் பூட்டு (Inter lock) சரிபார்த்தல்.

## கதிர்புலம் தொடர்பான சோதனைகள்

- ஒளிப்புலமும் காமாக் கதிர்புலமும் ஒன்றி இருத்தல்

- புலத்தேர்வியை சுழற்றும் போது புலம் ஒன்றி இருத்தல்.

- விழுக்காட்டில் ஏற்பளவு சரிபார்த்தல்.

- புலத்தின் குறுக்காக புல அளவுகள் சீராக இருத்தல்.

## கதிர்வீச்சிலிருந்து பாதுகாப்பு
தீமை பயக்கும் காமாக் கதிர்களிலிருந்து கதிர்மருத்துவத் துறையில் பணிபுரியும் மருத்துவர், தொழில்நுட்ப வல்லுனர், செவிலியர், மற்றுமுள்ள பணியாளர்களை பாதுகாக்க வேண்டுவது அவசியமாகும். கருவி இருக்கும் அறையிலும் அதற்கு வெளியிலும் பல இடங்களிலும் கதிர்வீச்சின் மட்டங்களை அளந்து குறித்துக் கொள்ளவேண்டும்.  

கட்டுப்பாட்டுக் கருவி இருக்கும் இடத்தில் வரையறுத்த அளவினைவிட அதிக கதிர்வீச்சு இருக்கக் கூடாது. கருவி இருக்கும் அறை மிகவும் அதிக, ஒரு மீட்டரை விட அதிக கனமுடைய கான்கிரீட் சுவரைக் கொண்டது. இந்தச் சுவரை அடுத்து நோயாளிகளின் படுக்கைஅறை இருக்கலாம். அந்த இடங்களிலும் கதிர்அளவு கணிக்கப் படவேண்டும். வரம்பிற்குள் அவை இருக்கவேண்டும். மருத்துவத்திற்கான அறையின் மேல் பகுதி பொதுவாக ஆள் நடமாட்டம் இல்லாத வகையிலேயே கட்டப்படும். அங்கும் கருவி இயங்கும் போது அளவுகள் குறிக்கப்படவேண்டும்.
# விக்கிப்பீடியா:வேங்கைத் திட்டம் 2.0/பரிசுகள்

<noinclude></noinclude>  
- ஒவ்வொரு மாதமும் கூடுதல் கட்டுரைகளை உருவாக்கும்/விரிவாக்கும் முதல் மூன்று பேருக்குப் பரிசுகள் வழங்கப்படும். இவை 3,000 INR, 2000 INR, மற்றும் 1,000 INR மதிப்புடையனவாக அமையும்.
- மூன்று மாதங்களின் முடிவில், கூடுதலாக கட்டுரைகளை உருவாக்கியுள்ள விக்கிப்பீடியா சமூகத்துக்குப் பரிசு அளிக்கப்படும். அவர்களின் திறன்களை மேம்படுத்திக் கொள்வதற்கான மூன்று நாள் பயிற்சியாக இப்பரிசு அமையும். ஆங்கில விக்கிப்பீடியா சமூகம், இந்தச் சமூகப் பரிசுக்கான போட்டியில் இடம் பெறாது. தங்கள் சொந்த முயற்சியில் இந்தியாவுக்கான விசா பெற்று வர இயலும் எனில், அனைவரும் இந்தப் பயிற்சியில் பங்கு கொள்ள முடியும். போக்குவரத்து, உறைவிடம் உள்ளிட்ட அனைத்து செலவுகளும் பொறுப்பேற்றுக் கொள்ளப்படும்.

## முதல் மாதப் பரிசு
நாள்: அக்டோபர் 10 முதல் நவம்பர் 11 வரை (கருவி ஒரு நாள் செயலிழந்ததால் ஒரு நாள் நீட்டிக்கப்பட்டுள்ளது)  

**முதல் மாதம் (அக் 10- நவ 11)**

| 1. | Sridhar G | 160 | முதல் இடம் |  |
| --- | --- | --- | --- | --- |
| 2. | Balu 1967 | 141 | இரண்டாம் இடம் |  |
| 3. | Fathima rinosa | 115 | மூன்றாம் இடம் | } |

## இரண்டாம் மாதப் பரிசு
நாள்: நவம்பர் 12 முதல் டிசம்பர் 11 வரை  
**இரண்டாம் மாதம்**

| 1. | Balu 1967 | 232 | முதல் இடம் |  |
| --- | --- | --- | --- | --- |
| 2. | Sridhar G | 134 | இரண்டாம் இடம் |  |
| 3. | Fathima rinosa | 113 | மூன்றாம் இடம் | } |

## மூன்றாம் மாதப் பரிசு
நாள்: டிசம்பர் 12 முதல் சனவரி11 வரை  
**மூன்றாம் மாதம்**

| 1. | Balu 1967 | 226 | முதல் இடம் |  |
| --- | --- | --- | --- | --- |
| 2. | Sridhar G | 198 | இரண்டாம் இடம் |  |
| 3. | பா. ஜம்புலிங்கம், வசந்தலட்சுமி | 93 | மூன்றாம் இடம் | } |
# தைவான் நீரிணை

**தைவான் நீரிணை** (*Taiwan Strait*), மேலும் பிற பெயர்களால் அழைக்கப்படுவது, இது அகலத்தில் தைவான் தீவை சீனாவின் பிரதான நிலப்பகுதியிலிருந்து பிரிக்கும் பரந்த நீரிணை ஆகும். இந்த நீரிணையானது தற்போது தென்சீனக் கடலின் ஒரு பகுதியாக உள்ளது மேலும் வடக்கே கிழக்கு சீனக் கடலுடன் இணைகிறது. இந்த நீரிணையின் குறுகிய பகுதியானது அகலத்துடன் உள்ளது.  

## பெயர்கள்
தைவான் நீரிணை முன்னாள் பெயர்கள் பெயர்களில் **ஃபார்மோசா நீரிணை** ( அல்லது ) போன்றவை அடங்கும். சீனாவின் புஜியான் மாகாணத்தில் **புஜியான் நீரிணை** அல்லது அல்லது **புஜியான்** என் நீரிணையின் மேற்கு கரையை குறிப்பிடுகிறது; மற்றும் பிளாக் டிச் , என்று நீரிணையின் பெயரை ஹோக்கீன் மற்றும் கேசிய மொழியில் குறிப்பிடப்படுகிறது.  

## நிலவியல்
தைவான் நீரிணை என்பது புஜியான் மாகாணத்தை தைவான் தீவிலிருந்து பிரிக்கும் நீரினைப் பகுதியாகும்.  

தற்போதைய சர்வதேச ஒப்பந்தம் தைவான் நீரிணையை வரையறுக்கவில்லை ஆனால் அதன் நீர்ப் பகுதியானது தென்சீனக் கடல் பகுதியாக கருதப்படுகிறது.   அதன் வடக்கு எல்லையானது கேப் ஃபுகுய் (தைவான் தீவின் வடக்கு திசை) முதல் நியுஷன் தீவு வரையும், தென் முனையானது பிங்டான் தீவு வரை சென்று பின்னர் மேற்கு நோக்கி 25 ° 24 ′ N. உடன் புஜியன் மாகாணத்தின் கடற்கரைவரை செல்கிறது.  

சர்வதேச நீர்பரப்புக்குரிய அமைப்பின் *பெருங்கடல்கள் மற்றும் கடல்களின் வரம்புகள்* என்னும் புதிய பதிப்பிற்காக இன்னும் அனுமதிக்கப்படாத வரைவு நூலில் தைவான் நீரிணை துல்லியமாக வரையறுக்கப்பட்டுள்ளத. அதில் இது வட பசிபிக் பெருங்கடலின் ஒரு பகுதியாக வகைப்படுத்துகிறது. மேலும் இதில் தைவான் நீரிணையை கிழக்கு சீனக்கடல் மற்றும் தென் சீனக் கடல்களுக்கு *இடையில்* உள்ள நீராக கொள்கிறது மற்றும் அதை வரையறுக்கிறது:  

பிரதான நிலப்பரப்பில் உள்ள சீன மக்கள் குடியரசு (பி.ஆர்.சி) மற்றும் தைவான் தீவில் உள்ள சீனக் குடியரசு (ஆர்.ஓ.சி) ஆகிய இரண்டும் பொருளாதாரத் தனியுரிமைப் பகுதியாக நீரிணைப்பு பகுதியைக் கருதும் ஒரு-சீனக் கொள்கையை ஆதரிக்கின்றன. நடைமுறையில், கிராஸ்-ஸ்ட்ரெய்ட் மீடியன் *Hǎixiá Zhōngxiàn)* என அழைக்கப்படும் ஒரு கடல் எல்லைக் கட்டுப்பாடு உள்ளது.  
முழு நீரிணையும் ஆசியாவின் கண்டத் திட்டில் உள்ளது. இது கிட்டத்தட்ட ஆழத்திற்கும் குறைவாகவே உள்ளது. தைவானின் தென்மேற்கு கடற்கரையிலிருந்து அந்த ஆழத்தில் குறுகிய பள்ளத்தாக்கு உள்ளது. இது போல, நீரிணையில் பல தீவுகள் உள்ளன. புஜியான் கடற்கரையிலிருந்து மிகப்பெரிய மற்றும் மிக முக்கியமான தீவுகள் சியாமென் மற்றும் குலாங்யு, பிங்டன் (ஐ.எச்.ஓ விளக்கத்தின் "ஹைட்டன்"), கின்மென் மற்றும் மாட்சு போன்றவை ஆகும். முதல் மூன்று தீவுகள் சீன மக்கள் குடியரசின் கட்டுப்பட்டில் உள்ளன; நீரிணையில் உள்ள மற்ற இரண்டு தீவுகளான பெங்கு அல்லது பெஸ்கடோர்ஸ் ஆகியன சீனக் குடியரசால் கட்டுப்படுத்தப்படுகிறது. பெங்கு தீவுகளுக்கு வடக்கே 40-60 கி.மீ. (25–37 மைல்) தொலைவில் நீருக்கடியில் ஒரு பெரிய கடல் அடித்தள மேடு உள்ளது.  

டிங் ஆறு தவிர புஜியான் மாகாணத்தின் அனைத்து ஆறுகளும் தைவான் நீரிணையில் கலக்கின்றன. இதில் மிகப்பெரிய இரண்டு ஆறுகள் மின் மற்றும் ஜியுலாங் ஆகும் .
# சென்னை ஏகாம்பரேஸ்வரர் கோயில்


**ஏகாம்பரேஸ்வரர் கோயில்** என்பது சென்னை பாரிமுனையில் (ஜார்ஜ டவுன்), உள்ள சிவன் கோவிலாகும்.  

## இருப்பிடம்
இக்கோயில் சௌகார்பேட்டை தங்கசாலை என்ற மிண்ட் சாலையில் அமைந்துள்ளது. சென்னை சென்ட்ரலிலிருந்தும் பாரிமுனையிலிருந்தும் நடந்து செல்லும் தூரத்தில் அமைந்துள்ளது. இதனைச் சுற்றி இரண்டு சமண ஆலயங்களும் கந்தசாமி கோயிலும் உள்ளன. இந்த கோயில் மெட்ராஸ் நகரத்தின் 1710 வரைபடத்தில் "அல்லிங்கள் பகோடா" என்று குறிக்கப்பட்டுள்ளது.  

## கோயில் அமைப்பு
இக்கோவிலில் மூலவராக ஏகாம்பரநாதரும், அம்மனாக காமாட்சியும் உள்ளனர். இங்குள்ள மூலவர் சுயம்பு மூர்த்தியாக உள்ளார். இந்தத் தலம் நவகிரக பரிகாரத்தலமாகவும் திருமணத் தடை நீக்கும் தலமாகவும் நம்பப்படுகிறது. காமிகம் ஆகமப்படி உள்ளக் கோவிலின் தலவிருட்சமாக மாமரம் உள்ளது. திரிதள விமானமும் ஏழு நிலை இராஜகோபுரமும் கொண்டுள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது.  

## விழாக்கள்
இக்கோயிலில் ஐப்பசி மாதம் பூர நட்சத்திர தினத்தன்று நிகழும் திருக்கல்யாண விழா விமர்சையாகக் கொண்டாடப்படுகிறது.
# உல்லால்


**உள்ளால்** கல்வி, வணிக மற்றும் தொழில்துறை மையமாக தெற்கு கன்னடா மாவட்ட மங்களூருவில் உள்ள ஒரு நகராட்சி ஆகும் இது துளுவிலும் கன்னடத்திலும் உள்ளால (ಉಳ್ಳಾಲ) என்று அழைக்கப்படும். இது மங்களூர் வட்டத்துக்கு உட்பட்டது. இது மண்ணெண்ணெய் பயன்பாடற்ற முதல் நகராட்சி என்ற பெருமையைப் பெற்றுள்ளது.  

மங்களூர் நகராட்சியுடன் உள்ளால் நகர நகராட்சியும் ஒருங்கிணைந்த பகுதியை உருவாக்குகிறது, இது தற்போது பெங்களூருக்குப் பிறகு கர்நாடகாவில் இரண்டாவது பெரிய இடமாகும். பெரிய மங்களூர் பிராந்தியத்தை உருவாக்க உள்ளால் நகர நகராட்சி மற்றும் சில கிராம பஞ்சாயத்துகளை இணைக்கும் திட்டமும் உள்ளது. இது இந்தியாவின் பழமையான நகரங்களில் ஒன்றாகும். 15 ஆம் நூற்றாண்டில் இது போர்த்துகீசியர்களின் ஆட்சியின் கீழ் வந்தது. அதன் புகழ்பெற்ற வரலாற்றின் எச்சங்கள் கடற்கரைகளிலும் உல்லாலின் பிற பகுதிகளிலும் காணப்படுகின்றன.  

## சுற்றுலாத்தலங்கள்
சயீத் முஹம்மது ஷரீஃபுல் மதானி தர்கா , ஸ்ரீ சீரும்ப பகவதி கோயில் , சோமேசுவரர் கோயில், சோமேசுவரர் கடற்கரை, கடபரா ஜாரா தர்கா, கோடை மணல் கடற்கரை விடுதி, ராணிபுராவில்ராணி அப்பக்கா சவுத்தாவின் கோட்டை , கே. பாண்டியராஜா பல்லால் நிறுவனங்கள் மற்றும் நர்சிங் கல்லூரி, செயின்ட் செபாஸ்டியன் தேவாலாயம் பெர்மன்னூர், சையித் மதானி நிறுவனங்கள், மீன் உணவு மற்றும் எண்ணெய் ஆலை, மற்றும் மேலங்கடியில் உள்ள ராணி அப்பக்காவின் சமண கோயில் போன்ற சரித்திர முக்கியத்துவம் வாய்ந்த இடங்களை இது கொண்டுள்ளது.  

அரேபிய கடலின் கரையில் உள்ள இந்த விசித்திரமான சிறிய கடல் நகரம் 1990 களின் பிற்பகுதியிலும் இந்த நூற்றாண்டின் தொடக்கத்திலும் ஏற்பட்ட பரந்த அளவிலான கடல் அரிப்பு ஏற்பட்டுள்ளது, அதிகாரிகள் கடல் அருகில் மணல் பைகளை வைப்பதன் மூலம் சேதத்தை குறைக்க முயன்றனர். . ராணி அப்பக்காவின் கோட்டையின் எச்சங்கள் சோமேசுவரர் கோயிலுக்கு அருகிலேயே காணப்படுகின்றன.  

## குடிமை நிர்வாகம்
மங்களூர் நகர ஒருங்கிணைப்பில் மங்களூர் நகரக் கழகத்திற்குப் பிறகு உள்ளால் நகராட்சி இரண்டாவது பெரிய நிர்வாகக் குழுவாகும். உள்ளால் 1996 இல் நாகரா பஞ்சாயத்தாக உருவாக்கப்பட்டது. பின்னர் நகர முனிசிபல் கவுன்சில் 2006 இல் உருவாக்கப்பட்டது. பின்னர் 2014 இல் நகராட்சியாக மேம்படுத்தப்பட்டது . உள்ளால் நகராட்சி 9,588 வீடுகளுக்கு மேல் மொத்த நிர்வாகத்தைக் கொண்டுள்ளது, இது நீர், கழிவுநீர் போன்ற அடிப்படை வசதிகளை வழங்குகிறது. நகராட்சி எல்லைக்குள் சாலைகள் அமைப்பதற்கும் அதன் அதிகார வரம்பிற்குள் வரும் சொத்துக்களுக்கு வரி விதிக்கவும் இது அங்கீகாரம் அளிக்கிறது.  

## நிலவியல்
இது இல் அமைந்துள்ளது. இது சராசரியாக 5 மீட்டர் (16 &nbsp; அடி).உயரத்தில் உள்ளது &nbsp;  

## தொழில்
உள்ளால் கர்நாடக மாநிலத்தில் முதல் "மண்ணெண்ணெய் இல்லாத" 0-6 வயதுடைய குழந்தைகளின் எண்ணிக்கை 6278 ஆகும், இது உள்ளால் (சிஎம்சி) மொத்த மக்கள் தொகையில் 11.68% ஆகும். உள்ளால் மாநகராட்சியில், பெண் பாலியல் விகிதம் மாநில சராசரி 973 க்கு எதிராக 1025 ஆகும். மேலும், கர்நாடக மாநில சராசரி 948 உடன் ஒப்பிடும்போது உல்லாலில் குழந்தை பாலியல் விகிதம் 944 ஆக உள்ளது. உள்ளால் நகரத்தின் கல்வியறிவு விகிதம் மாநில சராசரியான 75.36% ஐ விட 92.87% அதிகமாகும். உல்லாலில், ஆண்களின் கல்வியறிவு 96.42% ஆகவும், பெண் கல்வியறிவு விகிதம் 89.45% ஆகவும் உள்ளது. அட்டவணை சாதி (எஸ்சி) 1.67% ஆகவும், உள்ளால் (சிஎம்சி) மொத்த மக்கள்தொகையில் அட்டவணை பழங்குடி (எஸ்.டி) 0.49% ஆகவும் உள்ளது.  

## ஊடகம்
உள்ளால் சார்ந்த உள்ளூர் தொலைக்காட்சி சேனல்களில் போசா குரல் நியூஸ், அப்பக்கா டிவி, சிசிஎன் டிவி, சிசிஎன் லைவ், சிசிஎன் நியூஸ், டெய்ல் டிவி போன்றவை அடங்கும்.
# சேலம் கொங்குனாடு கலை மற்றும் அறிவியல் கல்லூரி

**சேலம் கொங்குநாடு கலை மற்றும் அறிவியல் கல்லூரி** (Salem Kongunaadu Arts and Science College), மாமங்கம் சேலத்திலுள்ள பெரியார் பல்கலைக்கழகத்துடன் இணைக்கப்பட்டுள்ள கல்லூரி.  
இக்கல்லூரி நீண்ட காலமாக பல்கலைக்கழக மானிய ஆணையத்தால் அங்கீகரிக்கப்பட்டுள்ளது. பல்வேறு பட்டப்படிப்பு படிப்புகள் மற்றும் முதுகலை படிப்புகளை வழங்குகிறது.  

## வெளியிணைப்புகள்
- பெரியார் பல்கலைக்கழக இணைவுக்கல்லூரிகள் பட்டியல்